මේ මෑන් පවර් කාරණය සම්බන්ධයෙන් තවදුරටත් සොයා බැලීමේදී අපට දැන ගන්නට ලැබුණේ ඇතැම් කර්මාන්තශාලා හිමියන් පවා ස්ථිර සේවකයන් සේවයට බඳවා ගැනීම වෙනුවට මෑන් පවර් සේවකයන් බඳවා ගැනීමට වැඩි කැමැත්තක් දක්වන බවය. මේ ඇගලුම් කර්මාන්තශාලා මගින් පවත්වන සමුම්ඛ පරීක්ෂණවලට සහභාගිවන ඇතැම් අයට ඒවායෙහි පිරිස් බඳවා ගන්නා නිලධාරින් සුලභව පවසන දෙයක් වී ඇත්තේ මෑන් පවර් නියෝජිතයින් හරහා සේවයට එන ලෙසය. කර්මාන්ත ශාලාවලට සේවක පිරිස් සපයන මෑන් පවර් ආයතන හෝ පුද්ගලයන් සමග ඔවුන් පවත්වන සබඳතා නිසා එලෙස උපදෙස් දීම් සිදුකරන බවද තොරතුරු වාර්තා වෙයි. මේ අතර ඇතැම් කර්මාන්තශාලාවල සේවය කරන නිලධාරින් වෙනත් පුද්ගලයන් මගින් මෑන් පවර් සේවා පවත්වාගෙන යමින් විශාල ලෙස මුදල් උපයන බවද දැන ගන්නට ලැබිණි. මෑන් පවර් ආයතන හෝ ඒවා පවත්වාගෙන යන පුද්ගලයන් හරහා සිය කර්මාන්ත ශාලාවලට සේවකයන් බඳවා ගැනීමට කර්මාන්ත හිමියන් වැඩි කැමැත්තක් දැක්වීමට ප‍්‍රධාන හේතුවක් වී ඇත්තේ එලෙස වැඩට ගන්නා අනියම් තාවකාලික සේවකයන්හට සේවක අර්ථසාධක අරමුදල් හා සේවක භාරකාර අරමුදල් ගෙවීමට අවශ්‍ය නැති නිසාය. කම්කරු දෙපාර්තමේන්තුවේ ලියාපදිංචි වී ඇති සමහර මෑන් පවර් අයතන සිය සේවකයන්ගේ වැටුප්වලින් අර්ථසාධක මුදල් කපා හැරියද ඒවා නියමිත පරිදි එම සේවකයන් නමින් ඇති ගිණුම්වලට බැර කරන්නේද යන්න ගැන සොයා බැලීමක් නැත.
සමුම්ඛ පරීක්ෂණවලට සහභාගිවන ඇතැම් අයට ඒවායෙහි පිරිස් බඳවා ගන්නා නිලධාරින් පවසන්නේ කවුරුන් හරහා සේවයට එන ලෙසද?
මෑන් පවර් නියෝජිතයින් හරහා